Rabada mag speel; fokus moet op spel wees | Maroela Media
Rabada mag speel; fokus moet op spel wees
Kagiso Rabada. Foto: AP Photo/Michael Sheehan
Die derde kriekettoets tussen Suid-Afrika en Australië begin Donderdag in Kaapstad. Ná die afgelope twee weke se warboel van gebeure van die veld af, het dit tyd geword dat die spelers hulle fokus terugkry op die spel self.
Alle oë en ore was op Kagiso Rabada, weliswaar nie op sy 11 paaltjies van die tweede toets nie, maar op sy verhoor oor sy appèl teen sy skorsing. Rabada se appèl teen sy skorsing was suksesvol en hy is beskikbaar vir die derde toets teen Australië.
Al het Suid-Afrika die afgelope jaar met beserings gesit aan hul topdrie kolwers en boulers is een ding vir seker, terugveg kan ons! Sake was beroerd ná die eerste toets teen die Aussies, maar AB en KG het die bordjies behoorlik verhang. Dit word deur baie mense gesien as dalk die ommekeer van die reeks in Suid-Afrika se guns.
Die Proteas moet nou saamstaan, vorentoe kyk en fokus terugplaas op die spel. Leer uit julle foute, maar kyk nou positief vorentoe.
Die Aussies het self 'n probleempie of twee. Dink maar aan Mitchell Starc wat sukkel met 'n kuitbesering. Die veelsydige Mitchell Marsh, wat 'n liesbesering in die tweede toets opgedoen het, kon net teen halfpas in die nette voorberei.
Wat hou Nuweland se kolfblad vir die spanne in? Die wedstryd sal op dieselfde baanblad gespeel word as wat gebruik was vir die Nuwejaarstoets teen Indië. Dié toets was in bykans drie dae verby met 40 paaltjies (19 lopies per paaltjie) wat geval het terwyl net 760 lopies aangeteken is. Volgens die baanopsigter sal die baanblad dié keer nie so springlewendig wees nie en hy voorsien dat daar moontlik vyf dae spel kan wees.
Maak nie saak hoe jy na toetskrieket kyk nie, die loot is superbelangrik en swaai die uitslag met 'n hele paar persentasiepunte in die guns van die wenners daarvan. Die ontleding van die blad en plaaslike kennis van die spelomstandighede sal sekerlik vir Faf du Plessis help om die regte besluit te neem indien hy die loot wen.
Die Aussies het die eerste toets gewen en die Proteas die tweede toets. Die reekstelling is nou een elk met die derde toets wat Donderdag in Kaapstad begin. Albei spanne het nagenoeg tien dae gerus en die spelers behoort vol energie te wees wanneer spel om 10:00 begin.
SA swaai die septer tot Cummins toeslaan
Die Rabada- en De Villiers-vertoning maak dit een elk!
Maar daai is mos nie Rabada op die foto nie…?
Die vieslike gedrag van hierdie man laat my in skaamte staan. Dankie tog ek ondersteun nie die land se nasionale spanne nie.
Viva Australie en Viva New Seeland!
Herman…is dit nou oor Steve wat jy vir die Aussies skree? Hy het net soveel skuld daaraan gehad….die Aussies is nog altyd sissies, veral as hulle nie hulle sin kry nie
Dis jammer dat hy sy appel gewen het. Hy gedra hom swak en hy het nog steeds nie geleer nie. In die nuuskonferensie na die appel uitslag bly als n grap vir hom.
Hy is besig om die Malema van ons krieket te word. Nou gaan hy seker 'n nog groter kop kry. Hy moet onthou Aussies gaan dit nie vir hom en sy arogandheid makliker maak nie. Ek is ook jammer hy het sy appel gewen.